CELEX: 32013R0717
Language: lv
Date: 2013-07-25 00:00:00
Title: Komisijas Regula (ES) Nr. 717/2013 ( 2013. gada 25. jūlijs ), ar kuru attiecībā uz ierakstiem par dzīvnieku labturību konkrētos veselības sertifikātu paraugos groza Regulu (ES) Nr. 142/2011 Dokuments attiecas uz EEZ

26.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 201/31
            
         KOMISIJAS REGULA (ES) Nr. 717/2013
   (2013. gada 25. jūlijs),
   ar kuru attiecībā uz ierakstiem par dzīvnieku labturību konkrētos veselības sertifikātu paraugos groza Regulu (ES) Nr. 142/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (1) (“Dzīvnieku izcelsmes blakusproduktu regula”), un jo īpaši tās 42. panta 2. punkta d) apakšpunkta pirmo daļu,
   tā kā:
   
               (1)
            
            
               Komisijas 2011. gada 25. februāra Regulā (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (2), noteikts, ka dzīvnieku izcelsmes blakusproduktu un atvasināto produktu sūtījumiem, ko importē Savienībā vai pārvadā tranzītā caur to, ir jābūt pievienotiem veselības sertifikātiem atbilstīgi minētās regulas XV pielikumā dotajiem paraugiem.
            
         
               (2)
            
            
               Dažos Regulas (ES) Nr. 142/2011 XV pielikumā iekļautajos sertifikātu paraugos paredzēts, ka valsts pilnvarotam veterinārārstam ir jāapliecina atbilstība dzīvnieku labturības noteikumiem, kas noteikti ar Padomes 1993. gada 22. decembra Direktīvu 93/119/EK par dzīvnieku aizsardzību kaušanas vai nonāvēšanas laikā (3).
            
         
               (3)
            
            
               Direktīva 93/119/EK tika atcelta un aizstāta ar Padomes 2009. gada 24. septembra Regulu (EK) Nr. 1099/2009 par dzīvnieku aizsardzību nonāvēšanas laikā (4). Regulu (EK) Nr. 1099/2009 piemēro no 2013. gada 1. janvāra.
            
         
               (4)
            
            
               Skaidrības labad būtu jāatjaunina paziņojums par dzīvnieku labturību veselības sertifikātu paraugos, kas iekļauti Regulas (ES) Nr. 142/2011 XV pielikuma 3. nodaļas D daļā, 3. nodaļas F daļas II.1.3. punkta b) apakšpunkta iv) punktā un 8. nodaļas II.2.2. punkta b) apakšpunkta iv) punktā.
            
         
               (5)
            
            
               Lai izvairītos no tirdzniecības pārtraukumiem, pārejas periodā būtu jāļauj izmantot sertifikātus, kas pirms šīs regulas stāšanās spēkā izdoti saskaņā ar Regulu (ES) Nr. 142/2011.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un ne Eiropas Parlaments, ne Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (ES) Nr. 142/2011 XV pielikumu groza saskaņā ar šīs regulas pielikumu.
   2. pants
   Pārejas periodā līdz 2014. gada 31. janvārim Savienībā var turpināt ievest dzīvnieku izcelsmes produktu sūtījumus, kam pievienoti pirms 2013. gada 1. decembra izdoti sertifikāti atbilstīgi paraugiem, kuri iekļauti XV pielikumā Regulai (ES) Nr. 142/2011 pirms grozījumiem, kas izdarīti ar šo regulu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 300, 14.11.2009., 1. lpp.
   
      (2)  OV L 54, 26.2.2011., 1. lpp.
   
      (3)  OV L 340, 31.12.1993., 21. lpp.
   
      (4)  OV L 303, 18.11.2009., 1. lpp.
   
      PIELIKUMS
      Regulas (ES) Nr. 142/2011 XV pielikumu groza šādi:
      
                  (1)
               
               
                  pielikuma 3. nodaļas D daļu aizstāj ar šādu:
                  “3.   NODAĻAS D DAĻA
                  
                     Veselības sertifikāts
                  
                  
                     tādai jēlai lolojumdzīvnieku barībai, kura paredzēta tiešai pārdošanai, vai tādiem dzīvnieku izcelsmes blakusproduktiem kažokzvēru barošanai, ko paredzēts nosūtīt uz Eiropas Savienību vai pārvadāt tranzītā caur to (2)
                  
                     
                  
                     
                  
                     
                  
                     
                  
                     
               
            
                  (2)
               
               
                  pielikuma 3. nodaļas F daļu aizstāj ar šādu:
                  “3.   NODAĻAS F DAĻA
                  
                     Veselības sertifikāts
                  
                  
                     dzīvnieku izcelsmes blakusproduktiem (3), kas paredzēti lolojumdzīvnieku barības ražošanai un ko paredzēts nosūtīt uz Eiropas Savienību vai pārvadāt tranzītā caur to (2)
                  
                     
                  
                     
                  
                     
                  
                     
                  
                     
                  
                     
               
            
                  (3)
               
               
                  pielikuma 8. nodaļu aizstāj ar šādu:
                  “8.   NODAĻA
                  
                     Veselības sertifikāts
                  
                  
                     tādiem dzīvnieku izcelsmes blakusproduktiem, kas paredzēti mērķiem ārpus barības ķēdes vai tirdzniecības paraugiem (2), nosūtīšanai uz Eiropas Savienību vai pārvadāšanai tranzītā caur (2) to